**Тақырыбы: «Қарттарын қадірлеген ел ардақты»**

**Мақсаты: оқушылардың бойына халқымыздың асыл қасиеттерін сіңіру, үлкенді сыйлау, өз ата – бабасын ұмытпай сақтау үшін және салт – дәстүрден нәр алып өсуіне, инабаттылыққа, жақсы мен жаманды ажырата білуге аталы сөзден ғибрат алуға тәрбиелеу.**

**Көрнекіліктер: Плакат,шарлар, бейне- ролик.**

**Ұйымдастыру кезеңі:**

**І. «Әдеби-музыкалық кеш.**

**ІІ.Бейне-ролик.**

**ІІІ.Мерекелік дастархан.**

**І.**

**Жүргізуші:**

**Армысыз ауылымның асылдары**

**Жайнасын көңілдердің жасыл бағы**

**Сіздер үшін ән мен күй, өлең мен би**

**Сіздер үшін мереке шашулары .**

**Жүргізуші: 3 сынып оқушысы Манарбек Инабаттың орындауында би**

**«Көңіл толқыны»**

**Жүргізуші:Қымбатты ақылдың кенін арқалаған айбынды аталар! Ақ жаулықты аналар! Шынайы да ізгі сезімдерді, білімнің алтын діңгегін сыйлаушы ұстаздар қауымы! Барлықтарыңызды қазан айының алғашқы мерекесі қарттар күні мерекесімен құттықтаймыз. Кешімізді бастамас бұрын сөз кезегін мектебіміздің директоры Бекишов Ардақ Болатұлына береміз.**

**Жүргізуші:**

**Ел мүддесін бәрінен биік қоятын, -өзінен кейінгі ізінен ерген інілеріне ізеттігін аямайтын, ізінен ерген ұрпағына ұлылығын ұялатып, бір қауымға бас-көз бола білген ауыл қарттарының орны ерекше, олай болса әр халықтың бойында ықылым заманнан бері қалыптасып оны өзгелерден даралап тұратын, тек өзіне ғана тән қасиеттері болады. Біздің халқымыздың сондай ерекшеліктерінің бірі – үлкенді сыйлау, оның сөзіне құлақ асу. Қазақ қарты жасына лайық ауызы дуалы, сөзі берекелі, ісі тыңғылықты ойы терең ақылы телегей теңіз болып келеді. Міне осындай теңеуге лайық қарияларды жылына бір рет келетін 1 қазан Қарттар күнімен құттықтай отырып, «Қарттарын қадірлеген ел ардақты» атты кешімізді бастауға рұқсат етіңіздер.**

**Жүргізуші:**

**Сәл еңкейген нұр жүзінен әл тайып,**

**Қуат кетіп бара жатыр қартайып.**

**Отбасында, бала – шаға қасында**

**Жетпістер мен сексендер жүр қалқайып.**

**Жүргізуші: даярлық сынып оқушылары ән «Балапан»**

**Жүргізуші: 1-сынып оқушыларының өлеңдерін тамашалаңыздар.**

**Гүлім**: Ата отыр кәріміз,

 Қуат берер дәріміз

Әулиедей аялап,

Ардақтаймыз бәріміз!

**Жаннұр:** Әжем ұйықтар алдында

Ертегі айтып береді.

 Еркелеп ойнап жатқанда

Ылғи ұйықтап қаламын.

**Жанерке:** Әжем өрнек тереді,

Сырмақ отыр оюлап.

 Басы ауыра береді,

Шай ішпесе, қоюлап.

**Алан:** Әжем менің асыл жан

Жақсылыққа үйретіп,

Жамандықтан шектейді.

Әжеме ешкім жетпейді!

**Бекзат:** Өзің мені өсірген,

Айналайын ақ әжем.

Тентек болсам кешірген

 Шөлдедің бе, дана әжем?

 Шай қайнатып келейін,

Балдай тәтті бал әжем.

**Жүргізуші: Асқар тауым, ақылгөйім, ғұлама,**

**Аспанымдай мәңгі жаса, құлама**

 **Ер жетсем де еркелігім қалмайды,**

**Көзалдымда сен тұрғанда ұлы Ана!**

**Жүргізуші: Даярлық сынып оқушысы Манарбек Інжумаржанның орындауында ән «Бала тілегі»**

**Жүргізуші:Қарттар күні мейрамына арналған -екінші сынып оқушысы Сағынтай Гүлназдің орындауында қазақ биі «Гүлдер-ай»**

**Жүргізуші:Даярлық сынып оқушысы Дәурен Дінмұхаммедтің орындауында ән**

**« Тұлпарым»**

**Жүргізуші:Ата ардақты тұлға «Әкеден ұл тусайшы, ата жолын қусайшы» деп халық ұрпаққа атаның мұрасын жалғастыруды уағыздайды. Ата ұрпағының, қайырымды, мейірімді, ақылды іскер болуын тілеп сол үшін қамқорлық іс - әрекеттерін жерге жеткенше дамыта береді, өнеге көрсетеді, өсиет айтады.**

 **Жүргізуші: 3-сынып оқушыларының орындауында ән «Айналайын әже»**

**Жүргізуші:Егеменді ел болып қалыптастық,**

**Өркениетке нақты анық бастық.**

**Туған жердің тұғыры биік бол деп,**

 **Шын жүректен ән – жырды сыйға тарттық.**

**Жүргізуші: 4-сынып оқушыларының «Әжем» әнін қабыл алыңыздар.**

**Жүргізуші:Сағынтай Дильназдың орындауында қазақ биі «Қамажай»**

**Жүргізуші:**

**Көкке өрмелеп көңілің**

**Нұрға толсын өмірің**

 **Бақытты бол жан әке**

 **Ұзақ болсын өмірің**

**Жүргізуші:7-8 сынып оқушыларының дайындаған көріністеріне кезек берейік.**

**Жүргізуші: 5-сынып оқушыларының өлеңдерін тамашалайық.**

**Илхам**:Аяулы да ардақты атам менің,

«Бақытты бол, ер жет» - деп бата бердің.

 Еңбек етіп, еліңе құрметті боп

 Әрдайым ортамызда жүре бергін.

**Асхат:**Сәл еңкейген нұр жүзінен әл тайып,

Қуат кетіп бара жатыр қартайып.

 Отбасында, бала – шаға қасында

 Жетпістер мен сексендер жүр қалқайып.

Мәпелеңдер қарт біткенді аялап

Ниеті ақ, көңілі кең даладай

Кімге болсын қарттың жетер аяңдап.
**Сағындық:**Ақиқатты айқындап жариялар,

Бара жатыр азайып қариялар.

Дауыл тұрса, бүлк етіп толқымайтын,

Бара жатыр сарқылып дариялар…

Ақыл айтып жүрмесе қасымызда,

Сонда орнайды жетімдік басымызға.

 Жалаңашқа шекпенін шешіп беріп,

**Нұрхан:**Дүниеге келер бір рет

Дария кеуде тау – мүсін

Құрыштай күйген құдірет

Қарттарым, аман –саумысың?

Өздерің болсаң жанында

Ел іші жомарт, еңселі

Дән исі сіңген қанында

Даламның бір-бір бөлшегі

**Ән: 6-сынып оқушылары ән «Сағындым әже»**

**ІІ.**

**Жүргізуші: Айбынды аталар! Ақ жаулықты әжелер! Сіздердің жастық шақтарыңызды еске түсіру мақсатында жасаған шағын бейне-материалға кезек берейік.**

**Жүргізуші: ұстаздардың орындауында ән «Анашым»**

**Жүргізуші: Өн бойың тұнған ақыл, ұлағат**

 **Ешкімге жасамайтын қиянат**

**Жайлап қана ақылменен түзейсің**

 **Болып қалса ұғына алмай бір сағат**

**Ауылымыздың ата-әжелеріне сөз береміз.**

**Жүргізуші:**

**Қарттарым сіздерге Алла саулық берсін**

**Денсаулық ауыз-бірлік бола берсін**

**Тап-таза абыройлы болғаныңды**

 **Қазіргі ел билеген жастар көрсін - деп тілек тілеп бүгінгі кешімізді аяқтаймыз. Зейін қойып тыңдағандарыңызға көп – көп рахмет. Енді сіздерден осы оқушыларымызға бата берулеріңізді сұраймыз.**

**ІІІ.**

**Мерекелік дастархан**

**«Жолдыбай негізгі мектебі» КММ**

**«Еркетай» шағын орталығы**

Дайындаған: Баймұрат А.Ә.

Ескендирова Ж.И.

Тексерген: Бркенова О.Е.

11.10.2017 жыл